Dalilin da yasa na taya Buhari murnar nasarar da ya samu a kotu>>Gwamna Wike
Gwamnan jihar Rivers, Nyesome Wike ya kara jaddada cewa jiharshi ta Riverdin jihar Kiristocice kuma babu wasu maganganuda ake yi da zasu sa ya canja wannan kalamai nashi.
Gwamnan ya bayyana hakane a yayin da yake jawabi a wajan wata jana'iza daya halarta a jiharshi, ya kuma bayyana cewa taya shugaban kasa,Muhammadu Buhari murna da yayi yayi ne har zuciyarshi, tsakani da Allah.
Yace akwai gwamnonin PDP za suke zuwa fadar gwamnatin tarayya suna ganin Buhari a sirrance amma shi be taba yin haka, yace Buhari ba abokinshi bane kuma be yi abinda ya kamata ba amma duk da haka yayi nasara a Kotu. Yace shi be isa yace kotu bata yo daidai ba dan hakane ya taya shugaban murna.
Ya kara da cewa rashin zuwa ganin Buhari da baiyi shine ma yasa ba'a baiwa jiharshi kudin ayyukan gwamnatin tarayya dan gwamnatin ba abinda ta musu duk da cewa suna da manyan mutane daga jihar dake wa Buhari aiki.
Wike ya kuma jaddada cewa shi be rusa masallaci ba, kamar yanda Punch ta ruwaito.